-topshiriq - Gayubova komila anvarovna yulanova nargiza davlatovna akademik yozuv

240
3-topshiriq.
Darslik va jurnaldan yoqtirgan faningizga oid matnni tanlab,
ixchamlashtiring. So‘ng matnni qisqa tarkibiy qismlarga ajrating va har biriga
mos ravihda sarlavha toping. Iqtibos keltiring.
4-topshiriq.
Kitob haqida qiziqarli faktlar
— Imom al-Buxoriy 600000 hadis to‘plab, shundan 100000 sahih, 200000
zaif hadisni yodlagan. Bu hadislarni to‘plashda 90000 dan oshiq kishining
huzurida bo‘lib chiqqan.
— Ayollar erkaklarga qaraganda ko‘p (68 %) kitob sotib oladilar.
— Dunyoda sotiladigan kitoblarning yarmidan ko‘pini 45 yoshdan oshgan
kishilar sotib oladilar.
— Bitta roman yozish uchun 500 soat ketadi.
— Jamoa bilan kitobni ovoz chiqarib o‘qish bo‘yicha eng uzoq davom etgan
marafon 224 soat kechgan.
— Dunyodagi eng katta lug‘at «Nemis lug‘ati» («Deutsches Wortetbuch»)
bo‘lib, u 1854 yili Yakob va Vilgelm Grimm tomonidan boshlangan.
Bu ishga
keyinchalik turli olimlar hissa qo‘shib, 1971 yili yakunlangan. 33 jildli ushbu
lug‘at 34519 betdan iborat.
241
— Barcha zamon va xalqlarning eng mashhur yozuvchisi Agata Kristidir.
Uning detektiv hikoyalari 50 dan ortiq tilda hamon chop etilmoqda. Kristining
nashr etilgan kitoblari nusxasi 2 milliarddan oshadi.
— Dunyodagi eng og‘ir kitob Britaniya muzeyida saqlanuvchi XVII asrga
oid geografik atlasdir. Uning bo‘yi 1,9 metr, og‘irligi 320 kilogrammdir.
— Google dunyoda
chop etilgan barcha badiiy, publitsistik, ilmiy asarlar
sonini hisoblab chiqqan. Ularning soni 130 milliondan oshadi.
— Ma’lumki, qadimda kitob juda qimmat bo‘lgan. 18-asrgacha ba’zi
kutubxonalarda kitoblar o‘g‘irlanmasligi uchun zanjirga bog‘lab qo‘yilgan.
— Kitobni sekin o‘qilganda 100 foiz matn tushunilmaydi, faqatgina 60 foiz
anglanadi, aksincha, tez o‘qilganda matnning 80 foizi tushuniladi.
— Aksariyat o‘quvchilar kitobning 18-betidayoq unga qiziqishni
yo‘qotadilar.
— Bolani o‘qishga o‘rgatish uchun eng qulay payt — 4-6 yoshlik paytidir.
Bolani 7 yoshdan o‘qishga o‘rgatish biroz qiyin kechadi.
— Dunyodagi eng qimmat badiiy asar Leonardo
da Vinchi tomonidan
ko‘chirilgan «Leychester kodeksi» kitobidir. Uni «Maykrosoft» asoschisi Bill
Geyts 1994-yili Nyu-Yorkdagi «Sotbis» auksionidan 30,8 million dollarga sotib
olgan.
— Dunyodagi eng katta kitob holida chop etilgan majmua Irlandiya
universiteti tomonidan 1968-1972 yillarda chiqarilgan 1112 jildli «Britaniya
parlamenti hujjatlari»dir. To‘liq majmua 3,3 tonnani tashkil etadi. Uni to‘liq o‘qib
chiqish uchun 6 yil ketadi.
— Dunyodagi eng qadimiy kitob Priss papirusidir.
U eramizdan avvalgi
3350 yili yozilgan.Ushbu qo‘lyozma uni 1839 yili Fivadan topgan Yemil Priss
sharafiga shunday nomlangan.Qo‘lyozma muallifi — fir’avnning vaziri Pta-Gotep.
U yoshlarning tarbiyasizligi, dangasa va axloqsizligidan noligan.
242
— Hozirgi paytda dunyodagi eng katta kitob — «Bu — Muhammad
(s.a.v.)» deb nomlangan bo‘lib, og‘irligi 1,5 tonnadir. Kitob 429 sahifadan
iborat.Uni 9 oy davomida 50 kishi tayyorlagan. 2,7 million dollar sarflangan. Kitob
Dubaydagi savdo markazida saqlanadi.
Matn yuzasidan topshiriqlar:
1. Matnni o‘qing. Kalit so‘zlarni aniqlang.
2. Matndagi sizni qiziqtirgan yangi ma’lumotlarni daftaringizga yozing.
3. Matndagi ma’lumotlar yuzasidan munozara qiling.